
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 829 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση καταβολής βεβαιωμένων οφειλών, ανα¬ 
στολή είσπραξης των βεβαιωμένων και ληξιπρο¬ 
θέσμων οφειλών των πληγέντων από τις πλημ¬ 
μύρες του Μαρτίου του 2006 σε περιοχές του 

Νομού Έβρου και ρύθμιση αυτών. 1 

Τροποποίηση της υπό στοιχεία Φ. 454/ΑΔ.452352/ 
20.8.2002 (ΦΕΚ Β' 1142) κοινής υπουργικής από¬ 
φασης. 2 

Σύσταση Επιτροπής για την προμήθεια αγαθών Ση¬ 
μαντικής Οικονομικής ή Τεχνολογικής αξίας. 3 

Σύσταση θέσεων στο Δημοκρίτειο Πανεπιστήμιο 

Θράκης κατ' εφαρμογή του π.δ. 164/2004. 4 

Τροποποίηση διατάξεων του άρθρου 4, ως προς 
την κατάρτιση των πινάκων, της υπ’ αριθμ. 67572/ 
Γ6/6.7.2005 (ΦΕΚ 1030/τ.Β721.7.2005) υπουργικής 

απόφασης. 5 

Έγκριση επιχειρήσεων μεταποίησης ξηρών σύκων 
για την εμπορική περίοδο 2006-2007. 6 


ΑΠΟΦΑΣΕΙ Σ 

Αριθμ. 1057966/3911-20/0016 (1) 


Παράταση καταβολής βεβαιωμένων οφειλών, αναστο¬ 
λή είσπραξης των βεβαιωμένων και ληξιπροθέσμων 
οφειλών των πληγέντων από τις πλημμύρες του Μαρ¬ 
τίου του 2006 σε περιοχές του Νομού Έβρου και 
ρύθμιση αυτών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
ν. 2275/1994 (ΦΕΚ 238 Α'), με την οποία ο Υπουργός Οικο¬ 
νομικών με αποφάσεις του που δημοσιεύονται στην 
Εφημερίδα της Κυβερνήσεως δύναται σε εξαιρετικές 
περιπτώσεις σεισμών, πλημμύρων ή άλλων θεομηνιών 
από τις οποίες προκαλούνται σημαντικές ζημιές σε 
μεγάλο αριθμό φορολογουμένων να αναστέλλει την 
είσπραξη των ληξιπρόθεσμων οφειλών προς το Δημόσιο 
για χρονικό διάστημα μέχρι έξι (6) μηνών και να ρυθμίζει 
την καταβολή των χρεών αυτών μέχρι 24 μηνιαίες δό- 


5 Ιουλίου 2006 

σεις, με μερική ή ολική απαλλαγή από τις προσαυξήσεις 
εκπρόθεσμης καταβολής, που επιβαρύνουν την οφειλή 
κατά τις διατάξεις του ΚΈ.ΔΈ. 

2. Τις διατάξεις της παραγράφου 2 του άρθρου 11 
ν. 2954/2001 (ΦΕΚ 255 τ.Α'), σύμφωνα με τις οποίες ο 
Υπουργός των Οικονομικών εξουσιοδοτείται να ρυθμίζει 
ως ανωτέρω και τα υπέρ τρίτων έσοδα, των οποίων η 
είσπραξη έχει ανατεθεί σε Δ.Ο.Υ. 

3. Την υπ’ αριθμ. 2348/Α32/2.6.2006 κοινή απόφαση των 
Υπουργών Οικονομίας και Οικονομικών και ΓΙΕΧΩΔΕ και 
των Υφυπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών με την 
οποία έγινε η οριοθέτηση των περιοχών που επλήγησαν 
από τις πλημμύρες του Μαρτίου 2006. 

4. Τη διάταξη του άρθρου 8 του ν. 1284/82 (ΦΕΚ 114 
τ.Α’), με την οποία εξουσιοδοτείται ο Υπουργός Οικονο¬ 
μικών να παρατείνει με αποφάσεις του τις προθεσμίες 
καταβολής των βεβαιωμένων χρεών προς το Δημόσιο 
σε εξαιρετικές περιπτώσεις. 

5. Τις διατάξεις της παρ.6 του άρθρου 6 ν.δ. 356/74 
(ΚΈ.ΔΈ.). 

6. Το γεγονός ότι οι πλημμύρες του Μαρτίου του 2006 
είχαν σαν αποτέλεσμα να απορρυθμιστεί η οικονομική 
και κοινωνική ζωή των πληγέντων κατοίκων του Νομού 
Έβρου. 

7. Την 37930/ΔΙΟΕ 1264/14.10.2005 (ΦΕΚ 1432 Β') κοινή 
απόφαση του Πρωθυπουργού και του Υπουργού Οικο¬ 
νομίας και Οικονομικών, με την οποία εκχωρούνται αρ¬ 
μοδιότητες στους Υφυπουργούς Οικονομίας και Οικο¬ 
νομικών. 

8. Το γεγονός ότι με την παρούσα απόφαση προκα- 
λείται απώλεια εσόδων στον Κρατικό Προϋπολογισμό, 
η οποία όμως δεν μπορεί να προσδιοριστεί, αποφασί¬ 
ζουμε: 

1) Αναστέλλουμε έως 30.8.2006 την πληρωμή των 
βεβαιωμένων και ληξιπροθέσμων κατά ΚΈ.ΔΈ., μέχρι 
την ημερομηνία έκδοσης της παρούσης, χρεών προς το 
Δημόσιο, καθώς και υπέρ τρίτων που συμβεβαιώθηκαν μ’ 
αυτά ή βεβαιώθηκαν αυτοτελώς και οφείλονται από φυ¬ 
σικά ή νομικά πρόσωπα που επλήγησαν από τις πλημμύ¬ 
ρες του Μαρτίου του 2006 και έχουν την κατοικία τους 
ή την επαγγελματική τους εγκατάσταση στα διοικητικά 
όρια των περιοχών Άβαντος και Απαλού του Δ.Δ. Αλε¬ 
ξανδρούπολης του Δήμου Αλεξανδρούπολης, των Δ.Δ. 
Αρίστηνου και Άνθειας του Δήμου Τραϊανούπολης, του 
Δ.Δ. Σουφλίου του Δήμου Σουφλίου, του Δ.Δ Λαβάρων 

του Δήμου Ορφέα, των Δ.Δ Διδυμότειχου, Πραγγίου και 
Πυθίου του Δήμου Διδυμότειχου, του Δ.Δ Ορεστιάδας 
του Δήμου Ορεστιάδας, του Δ.Δ. Πεντάλοφου του Δήμου 
Τριγώνου, του Δ.Δ Κυπρίνου του Δήμου Κυπρίνου, των 
Δ.Δ Ριζίων και Καστανέων του Δήμου Βύσσας και του 
Δήμου Φερών του Νομού Έβρου. 

2) Παρατείνουμε μέχρι 30.8.2006 την προθεσμία κα¬ 
ταβολής των βεβαιωμένων κατά Κ.Ε.Δ.Ε. στις αρμόδιες 
Δ.Ο.Υ., οφειλών των ανωτέρω φυσικών και νομικών προ¬ 
σώπων που λήγουν από την ημερομηνία έκδοσης της 
παρούσας απόφασης, με εξαίρεση το φόρο εισοδήμα¬ 
τος φυσικών ή νομικών προσώπων που προκύπτει από 
την εκκαθάριση της αντίστοιχης δήλωσης οικονομικού 
έτους 2006. 

3) Τα χρέη της περίπτωσης ένα (1) ρυθμίζονται με τις 
προσαυξήσεις εκπρόθεσμης καταβολής που τα επιβα¬ 
ρύνουν μέχρι 28.02.2006 και καταβάλλονται σε είκοσι 
τέσσερις (24) μηνιαίες δόσεις. 

Η αίτηση του οφειλέτη για την υπαγωγή στη ρύθ¬ 
μιση πρέπει να κατατεθεί στις αρμόδιες Δ.Ο.Υ. μέχρι 
28.08.2006 με συνημμένη βεβαίωση του αρμοδίου Οργά¬ 
νου, από την οποία να προκύπτει ότι ο ενδιαφερόμενος 
οφειλέτης έχει υποστεί ζημίες από τις πλημμύρες του 
Μαρτίου του 2006. 

Η καταβολή της πρώτης δόσης γίνεται την ημέρα 
υποβολής της αίτησης για υπαγωγή στη ρύθμιση. 

Η δεύτερη δόση καταβάλλεται μέχρι την τελευταία 
εργάσιμη ημέρα του μηνός Σεπτεμβρίου και οι επόμενες 
μέχρι την τελευταία εργάσιμη ημέρα των επομένων 
μηνών. 

Το συνολικό ποσό κάθε δόσης δεν μπορεί να είναι 
μικρότερο των 150 ευρώ. 

Η καθυστέρηση πληρωμής μιας δόσης έχει ως συνέ¬ 
πεια την επιβάρυνση της με τις κατά Κ.Ε.Δ.Ε. προσαυ¬ 
ξήσεις εκπρόθεσμης καταβολής. 

Απώλεια της ρύθμισης επέρχεται αν δεν καταβληθούν 
δύο συνεχόμενες δόσεις, οπότε στην περίπτωση αυτή 
το υπόλοιπο της οφειλής που ρυθμίστηκε επιβαρύνεται 
με όλες τις προσαυξήσεις εκπρόθεσμης καταβολής με 
βάση τα στοιχεία της βεβαίωσης. 

Κατά τα λοιπά ισχύουν τα αναφερόμενα στις σχετικές 
διατάξεις του αρθρ. 14 του ν. 3259/2004 (ΦΕΚ 149 Α'). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Ιουνίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. Φ.454/ΑΔ 451618 (2) 

Τροποποίηση τις υπό στοιχεία Φ. 454/ΑΔ.452352/ 
20.8.2002 (ΦΕΚ Β' 1142) κοινής υπουργικής από¬ 
φασης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 3 του άρθρου 5 ν.δ. 
1171/1972 «Περί Ενώσεων Αποστράτων Αξιωματικών των 
Ενόπλων Δυνάμεων» (ΦΕΚ Α’ 82), όπως τροποποιήθηκε 
με το άρθρο 14 του ν. 1911/1990 (ΦΕΚ Α' 166). 


β. Τις διατάξεις των άρθρων 13, 14 και 15 του 
ν. 2690/1999 «Κύρωση του Κώδικα Διοικητικής Διαδικα¬ 
σίας και άλλες διατάξεις» (ΦΕΚ Α' 45). 

γ. Τις διατάξεις του άρθρου 90 του π.δ. 63/2005 «Κώ¬ 
δικας της νομοθεσίας για την Κυβέρνηση και τα κυβερ¬ 
νητικά όργανα» (ΦΕΚ Α'98). 

δ. Την υπό στοιχεία Φ 454/ΑΔ 452352/20.8.2002 κοινή 
υπουργική απόφαση (ΦΕΚ Β' 1142). 
ε. Τη σχετική πρόταση του Αρχηγού του ΓΕΑ. 
στ. Την υπ’ αριθμ. 246717/3.3.2006 απόφαση ΥΕΘΑ 
«Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας» (ΦΕΚ Β' 274). 

ζ. Την υπ’ αριθμό 37930/1264/14-10-2005 απόφαση του 
Υπουργού Οικονομίας και Οικονομικών «Καθορισμός 
αρμοδιοτήτων τα>ν Υφυπουργών Οικονομίας και Οικο¬ 
νομικών» (ΦΕΚ Β’ 1432), όπως ισχύει. 

η. Τις διατάξεις του π.δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ Α' 57). 

0. Το γεγονός ότι από τις προτεινόμενες διατάξεις 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Τροποποιούμε την υπό στοιχεία Φ. 454/ΑΔ.452352/ 
20.8.2002 κοινή υπουργική απόφαση ως ακολούθως: 
α. Η παράγραφος 8 του άρθρου 5 αντικαθίσταται ως 

εξή ς : 

«8. Η εκλογή διενεργείται δί ενιαίου ψηφοδελτίου στο 
οποίο αναγράφονται χωριστά τα ονόματα των υποψηφί¬ 
ων Προέδρων, χωριστά των υποψηφίων Αντιπροέδρων 
και χωριστά των υποψηφίων μελών του Διοικητικού 
Συμβουλίου». 

β. Οι παράγραφοι 3 και 4 του άρθρου 9 αντικαθίστα¬ 
νται ως εξής: 

«3. Για την άσκηση του εκλογικού δικαιώματος είναι 
απαραίτητη η επίδειξη του δελτίου ταυτότητας της 
Ένωσης ή διαβατηρίου, αστυνομικής ταυτότητας, άδειας 
οδηγήσεως, βιβλιαρίου νοσηλείας. 

4. Ο ψηφοφόρος, αφού παραλάβει από την Εφορευτική 
Επιτροπή το ψηφοδέλτιο και το φάκελο, σφραγισμέ¬ 
νο με τη σφραγίδα της Εφορευτικής Επιτροπής και 
μονογραφημένο από τον Πρόεδρο αυτής, αποσύρεται 
στον ειδικό προς τούτο χώρο και θέτει ένα (1) σταυρό 
προτίμησης για τη θέση του Προέδρου, ένα (1) σταυρό 
προτίμησης για τη θέση του Αντιπροέδρου και τέσσερις 
(4) σταυρούς για τις θέσεις των μελών του Διοικητικού 
Συμβουλίου». 

γ. Οι παράγραφοι 3 και 9 του άρθρου 10 αντικαθί¬ 
στανται ως εξής: 

«3. Αναγνωρίζει τους ψηφοφόρους οι οποίοι προσέρ¬ 
χονται για να ψηφίσουν και επαληθεύει την εγγραφή 
τους στον εκλογικό κατάλογο. Σε κανένα ψηφοφόρο 
δεν επιτρέπεται να ψηφίσει εάν δεν προσκομίσει ένα 
από τα, οριζόμενα στην παράγραφο 3 του άρθρου 9, 
αποδεικτικά στοιχεία της ταυτότητάς του». 

«9. Προβαίνει στο άνοιγμα της κάλπης και στην αρίθμη¬ 
ση των φακέλων, χωρίς αυτοί να ανοιχτούν. Αναγράφει 
το αποτέλεσμα της αρίθμησης ολογράφως στο βιβλίο 
πρακτικών. Εάν από την αρίθμηση προκύψει διαφορά 
μεταξύ του αριθμού των φακέλων και του αριθμού των 
ψηφοφόρων που ψήφισαν, επαναλαμβάνει την αρίθμηση. 
Εάν και πάλι προκύψει διαφορά, ενεργεί όπως ορίζεται 
στη συνέχεια. 

α. Αφαιρεί όλους τους φακέλους οι οποίοι δεν έχουν 
σφραγίδα της Εφορευτικής Επιτροπής, όταν ο αρΓθμός 
αυτών είναι ίσος με τον αριθμό των πλεοναζόντων. 

β. Όταν ο αριθμός των ασφράγιστων φακέλων ξεπερ¬ 
νά τον αριθμό των πλεοναζόντων, τότε αφαιρεί στην 
τύχη τόσους ασφράγιστους φακέλους όσοι και οι πλε- 
ονάζοντες. 

γ.Όταν ο αριθμός των ασφράγιστων φακέλων υπολεί¬ 
πεται των πλεοναζόντων, τότε ξαναρίχνει στην κάλπη 
μόνον τους σφραγισμένους φακέλους και αφαιρεί στην 
τύχη ανάλογο αριθμό φακέλων, ώστε οι απομένοντες να 
είναι ισάριθμοι των ψηφισάντων. Ανοίγει τους φακέλους 
που αφαιρούνται και σημειώνει στο βιβλίο πρακτικών 
το περιεχόμενο των ψηφοδελτίων, που βρίσκονται μέσα 
σ’ αυτούς, τα οποία όμως δεν υπολογίζονται στη δια¬ 
λογή.». 

δ. Το άρθρο 16 αντικαθίσταται ως εξής: 

«16. Μέλη του Διοικητικού Συμβουλίου τα οποία εκλεί¬ 
πουν, παραιτούνται ή αποδεδειγμένα δεν μπορούν να 
ασκήσουν τα καθήκοντα τους, αντικαθίστανται με από¬ 
φαση του Υπουργού Εθνικής Αμυνας από τους πρώ¬ 
τους κατά σειρά επιλαχόντες υποψηφίους. Ειδικά, σε 
περίπτωση κενώσεως της θέσεως του Προέδρου ή 
Αντιπροέδρου, αυτοί αντικαθίστανται από τους αντι¬ 
στοίχους για κάθε θέση πρώτους επιλαχόντες. Εφ’ όσον 
για τη θέση του Προέδρου δεν υπάρχει επιλαχών, αυτός 
αντικαθίσταται από τον Αντιπρόεδρο, του οποίου τη 
θέση καταλαμβάνει ο πρώτος επιλαχών για τη θέση 
Αντιπροέδρου και εν ελλείψει αυτού, το πΑειοψηφεί- 
σαν μέλος του Διοικητικού ΣυμβουΑίου το οποίο φέρει 
βαθμό ανώτατου ή ανώτερου αξιωματικού». 

Αρθρο 2 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣ ΔΟΥΚΑΣ ΙΩΑΝΝΗΣ ΛΑΜΠΡΟΠΟΥΛΟΣ 
-♦- 

Αριθ. Π1/2500 (3) 

Σύσταση Επιτροπής για την προμήθεια αγαθών Σημα¬ 
ντικής Οικονομικής ή Τεχνολογικής αξίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 του ν. 2286/1995 «Προ¬ 
μήθειες του δημόσιου τομέα και ρυθμίσεις συναφών 
θεμάτων» (ΦΕΚ 19/Α/1995), όπως αντικαταστάθηκε με 
το άρθρο 8 του ν. 2741/1999 «Ενιαίος Φορέας Ελέγχου 
Τροφίμων, άλλες ρυθμίσεις θεμάτων αρμοδιότητας 
του Υπουργείου Ανάπτυξης και λοιπές διατάξεις (ΦΕΚ 
199/Α/99), όπως τροποποιήθηκε με την παρ. 35 του άρ¬ 
θρου 1 του ν. 3065/2002 «Μεταφορά αρμοδιοτήτων του 
Υπουργικού Συμβουλίου σε άλλα κυβερνητικά όργανα» 
(ΦΕΚ 251/Α/2002). 


2. Την υπ’ αριθμ. Π1/1781/13.4.2005 κοινή απόφαση του 
Υπουργού Οικονομίας και Οικονομικών και του Υφυ¬ 
πουργού Ανάπτυξης «Προμήθειες σημαντικής οικονο¬ 
μικής ή τεχνολογικής αξίας» (ΦΕΚ 515/Β/2005). 

3. Την υπ’ αριθμ. Π1/1825/3.6.2005 κοινή απόφαση των 
Υπουργών Οικονομίας και Οικονομικών και Ανάπτυξης 
«Εγκριση Ενιαίου Προγράμματος Προμηθειών (Ε.Π.Π.) 
έτους 2005». 

4. Την υπ’ αριθμ. Π1/2260/7.6.2005 απόφαση του Υπουρ¬ 
γού Ανάπτυξης «Εφαρμογή Ενιαίου Προγράμματος Προ¬ 
μηθειών έτους 2005». 

5. Την υπ’ αριθμ. Π1/7986/23.12.2005 απόφαση του 
Υπουργού Ανάπτυξης «Εντάξεις - Τροποποιήσεις στο 
ΕΠΠ 2005 - ΠΙΣΤ. 2005 - 2006, Προεγκρίσεις ΕΠΠ 2006 
- ΠΙΣΤ. 2006». 

6. Τη υπ’ αριθμ. Π1/346/6.4.2006 κοινή απόφαση των 
Υφυπουργών Οικονομικών και Ανάπτυξης «Επιλογή 
προμήθειας ως σημαντικής οικονομικής ή τεχνολογι¬ 
κής αξίας». 

7. Του άρθρου 90 του « Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α/2005). 

8. Τα υπ’ αριθμ. Π1/1801/18.4.2006, Π1/1802/18.4.2006, 
Π1/1803/18.4.2006, ΠΙ/1804/18,4.2006 & Π1/1805/18.4.2006, 
έγγραφα του Υφυπουργού Ανάπτυξης προς τον Πρόε¬ 
δρο της Νέας Δημοκρατίας, τον Πρόεδρο του Πανελ¬ 
ληνίου Σοσιαλιστικού Κινήματος τη Γενική Γραμματέα 
του Κομμουνιστικού Κόμματος Ελλάδας, τον Πρόεδρο 
του Συνασπισμού της Αριστερός των Κινημάτων και της 
Οικολογίας και τον Πρόεδρο του Ελεγκτικού Συνεδρίου 
αντίστοιχα. 

9. Το υπ’ αριθμ. 153/19.4.2006 έγγραφο του Γενικού 
Γραμματέα της Κοινοβουλευτικής Ομάδος της Νέας 
Δημοκρατίας. 

10. Το υπ’ αριθμ. 105/22.5.2006 έγγραφο της Γραμμα- 
τέως του Εθνικού Συμβουλίου του Πανελληνίου Σοσια¬ 
λιστικού Κινήματος. 

11. Το από 9.5.2006 έγγραφο της Γ ενικής Γ ραμματέως 
της Κ.Ε. του Κομμουνιστικού Κόμματος Ελλάδας. 

12. Τα από 12.5.2006 & 25.5.2006 έγγραφα του Προέ¬ 
δρου του Συνασπισμού της Αριστερός των Κινημάτων 
και της Οικολογίας. 

13. Τουπ’ αριθμ. ΦΓ4/20473/28.4.2006 έγγραφο του 
Προέδρου του Ελεγκτικού Συνεδρίου. 

14. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Κρατικού Προ¬ 
ϋπολογισμού, το ύψος της οποίας καθορίζεται με την 
υπ’ αριθμ. 2/73507/0022/8.11.2000 (ΦΕΚ 1408/Β/2000) κοινή 
απόφαση των Υπουργών Οικονομίας και Οικονομικών 
και Ανάπτυξης, που εκδόθηκε κατ’ εξουσιοδότηση του 
άρθρου 3 του ν. 2286/1995, όπως αντικαταστάθηκε με 
το άρθρο 8 του ν. 2741/1999, αποφασίζουμε: 

Αρθρο 1 

Α. Συνιστάται Επιτροπή για την προμήθεια αγαθών 
σημαντικής οικονομικής ή τεχνολογικής αξίας, που απο- 
τελείται από: 

α) Τον Υπουργό Μεταφορών & Επικοινωνιών, ως Πρό¬ 
εδρο. 

β) Το Γενικό Γραμματέα του Υπουργείου Οικονομίας 
και Οικονομικών 

γ) Το Γενικό Γραμματέα Εμπορίου του Υπουργείου 
Ανάπτυξης. 




11820 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Τον Ειδικό Γραμματέα Αποκρατικοποιήσεων του 
Υπουργείου Οικονομίας και Οικονομικών. 

ε) Την Καλδή Φλωρεντία, Σύμβουλο του Ελεγκτικού 
Συνεδρίου, με αναπληρώτρια της, την Ανδρεοπούλου 
Βασιλική, ομοιόβαθμο, ως μέλη. 

στ) Τον Αγαπητό Γεώργιο, ως εκπρόσωπο της Νέας 
Δημοκρατίας, με αναπληρωτή του τον Γεωργαντά Θε¬ 
όδωρο. 

ζ) Τον Βλαχογιάννη Αλέκο, ως εκπρόσωπο του Πανελ¬ 
ληνίου Σοσιαλιστικού Κινήματος, με αναπληρωτή του 
τον Μανίκα Αργύρη. 

η) Τον Βελλή Σωτήρη, ως εκπρόσωπο του Κομμου¬ 
νιστικού Κόμματος Ελλάδας, με αναπληρωτή του τον 
Ραυτόπουλο Σωτήρη. 

θ) Τον Λιώλη Λεωνίδα, ως εκπρόσωπο του Συνασπι¬ 
σμού Ριζοσπαστικής Αριστερός, με αναπληρωτή του 
τον Νικολάτο Χρήστο. 

Β. Η Επιτροπή είναι αρμόδια για την προμήθεια «Συ¬ 
στήματα ασφαλείας σημάνσεως συναγερμού», του Ο.Σ.Ε. 
Α.Ε. συνολικής αξίας 14.875.000 ΕΥΡΩ. 

Άρθρο 2. 

α) Τον Πρόεδρο σε περίπτωση απουσίας ή κωλύματος, 
αναπληρώνει ο Γενικός Γραμματέας του Υπουργείου 
Μεταφορών και Επικοινωνιών. 

β) Χρέη γραμματέα της Επιτροπής εκτελεί υπάλληλος 
με βαθμό τουλάχιστον Α’, υποδεικνυόμενος, με τον ανα¬ 
πληρωτή του, από τον Πρόεδρο της Επιτροπής. 

γ) Κατά τα λοιπά, εφαρμόζονται οι διατάξεις του Ν. 
2286/95 (ΦΕΚ 19/Α/99), όπως ισχύουν σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧΑΛΗΣ ΛΙΑΠΗΣ 
-♦- 

Αριθ. 62240/Β1 (4) 

Σύσταση θέσεων στο Δημοκρίτειο Πανεπιστήμιο Θρά¬ 
κης κατ’ εφαρμογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α' 48). 
β) Του άρθρου. 11 του π.δ. 164/2004 (Α' 134). 
γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α’ 98). 

δ) Της υπ’ αριθμ. ΔΙΔΚ/Φ. 1/2/6139/23.3.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 


ε) Της υπ’ αριθμ. 37930/ΔΙΟΕ1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 1432), 
όπως ισχύει. 

2. Τα υπ’ αριθμ. 86/20.12.2004 και 90/3.2.2006 πρακτικά 
του Υπηρεσιακού Συμβουλίου του Διοικητικού Προσωπι¬ 
κού του Δημοκριτείου Πανεπιστημίου Θράκης. 

3. Την υπ’ αριθμ. 1528/19.12.2005 απόφαση του Δ' Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Δημοκριτείου Πανεπι¬ 
στημίου Θράκης. 

4. Τα υπ’ αριθμ. Α3440/9.1.2006, Α4278/9.2.2006, 
Α4454/10.2.2006 και Α4947/1.3.2006 έγγραφα του Δημο- 
κριτείου Πανεπιστημίου Θράκης, καθώς και το γεγονός 
ότι, όπως βεβαιώνεται με το υπ’ αριθμ. Α4454/10.2.2006 
έγγραφο, στο Πανεπιστήμιο δεν υπάρχουν κενές οργα¬ 
νικές θέσεις με σύμβαση εργασίας ιδιωτικού δικαίου αο¬ 
ρίστου χρόνου, ειδικότητας αντίστοιχης ή παρεμφερούς 
με τις συνιστώμενες με την παρούσα απόφαση. 

5. Το γεγονός ότι από την εφαρμογή των διατάξεων 
της παρούσας απόφασης προκαλείται σε βάρος του 
κρατικού προϋπολογισμού ετήσια δαπάνη ύψους ενός 
εκατομμυρίου πεντακοσίων χιλιάδων (1.500.000) ΕΥΡΩ. 
Για το οικον. έτος 2006 και για το χρονικό διάστημα 
από 15.5.2006 ως 31.12.2006 η σχετική δαπάνη ανέρχεται 
στο ποσό των επτακοσίων χιλιάδων (700.000) ΕΥΡΩ και 
θα καλυφθεί από πιστώσεις του προϋπολογισμού του 
Υπουργείου Εθνικής Παιδείας και Θρησκευμάτων (Ειδ. 
Φ. 19 - 250, ΚΑΕ 0200). Για την πενταετία 2007 - 2011 θα 
ληφθεί μέριμνα για την εγγραφή των σχετικών πιστώσε¬ 
ων στους οικείους προϋπολογισμούς των αντιστοίχων 
ετών, αποφασίζουμε: 

Συστήνονται εβδομήντα έξι (76) οργανικές θέσεις προ¬ 
σωπικού με σύμβαση εργασίας ιδιωτικού δικαίου αορί¬ 
στου χρόνου στο Δημοκρίτειο Πανεπιστήμιο Θράκης, 
προκειμένου να καλυφθούν οι διαπιστωθείσες πάγιες 
και διαρκείς ανάγκες, κατ’ εφαρμογή του π.δ. 164/2004. 
Οι θέσεις κατά κατηγορία και κλάδο έχουν ως εξής: 

1. μία (1) θέση Κατηγορίας Π.Ε. Αρχιτεκτόνων, 

2. μία (1) θέση Κατηγορίας Π.Ε. Ηλεκτρολόγων Μηχα¬ 
νικών και Μηχανικών Η/Υ, 

3. μία (1) θέση Κατηγορίας Π.Ε. Μεταφραστών - Δι¬ 
ερμηνέων, 

4. δέκα επτά (17) θέσεις Κατηγορίας Π. Ε. Διοικη¬ 
τικού - Οικονομικού, 

5. επτά (7) θέσεις Κατηγορίας Τ.Ε. Βιβλιοθηκονόμων, 

6. έξι (6) θέσεις Κατηγορίας Τ.Ε. Διοικητικού - Λογι¬ 
στικού, 

7. μία (1) θέση Κατηγορίας Τ.Ε. Ηλεκτρολόγων, 

8. σαράντα (40) θέσεις Κατηγορίας Δ.Ε. Διοικητικού και 

9. δύο (2) θέσεις Κατηγορίας Υ.Ε. Βοηθητικού Προ¬ 
σωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. 61803 /Γ6 (5) 

Τροποποίηση διατάξεων του άρθρου 4, ως προς την κα¬ 
τάρτιση των πινάκων, της υπ’ αριθμ. 67572/Γ6/6.7.2005 
(ΦΕΚ 1030/τ.Β721.7.2005) υπουργικής απόφασης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 4 του ν. 2817/ 
2000 (ΦΕΚ 78/Α714.3.2000) «Εκπαίδευση των ατόμων με 
ειδικές εκπαιδευτικές ανάγκες και άλλες διατάξεις». 

2. Τις διατάξεις του άρθρου 9 κεφ. Δ του ν. 2916/2001 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής» (ΦΕΚ 114/ 
τ.Α7ΐ1.6.2001), στο οποίο προστίθενται οι λέξεις « ή του 
Τμήματος Εκπαιδευτικής και Κοινωνικής Πολιτικής , κα¬ 
τεύθυνσης εκπαίδευσης ατόμων με ειδικές ανάγκες, του 
Πανεπιστημίου Μακεδονίας». 

3. Τις διατάξεις της παρ. 18 του άρθρου 6 του ν. 3027/ 
2002 «Ρύθμιση θεμάτων Οργανισμού Σχολικών Κτιρίων 
και άλλες διατάξεις» (ΦΕΚ 152/τ.Α728.6.2002). 

4. Της παρ. 13 του άρθρου 13 του ν. 3149/2003 «Εθνική 
Βιβλιοθήκη, Δημόσιες Βιβλιοθήκες και άλλες διατάξεις» 
ΦΕΚ 141/τ.Α721.6.2003. 

5. Του άρθρου 2 του ν. 3194/2003 « Ρύθμιση εκπαι¬ 
δευτικών θεμάτων και άλλες διατάξεις», ΦΕΚ 267/ 
τ.Α720.11.2003. 

6. Την υπ’ αριθμ. 37876/ΣΤ5/26.4.2004 (ΦΕΚ 608/Β/2004) 
απόφαση της Υπουργού Εθνικής Παιδείας και Θρησκευ¬ 
μάτων «Καθορισμός αρμοδιοτήτων Υφυπουργών του 
Υπουργείου Εθνικής Παιδείας και Θρησκευμάτων. 

7. Την υπ’ αριθμ. 67572/Γ6/6.7.2005 (ΦΕΚ 1030/τ.Β7 
21.7.2005) απόφαση του Υφυπουργού του Υπουργείου 
Εθνικής Παιδείας και Θρησκευμάτων «Ρύθμιση θεμάτων 
πρόσληψης προσωρινών αναπληρωτών και ωρομισθίων 
εκπαιδευτικών για τις ανάγκες λειτουργίας των ΣΜΕΑ 
και των τμημάτων ένταξης», όπως τροποποιήθηκε με 
την υπ’ αριθμ. 86895/Γ6/2.9.2005 (ΦΕΚ 1266/τ.Β79.9.2005) 
απόφαση. 

8. Το γεγονός ότι από την εφαρμογή των διατάξεων 
της απόφασης αυτής δεν προκύπτει δαπάνη σε βάρος 
του κρατικού προϋπολογισμού, αποφασίζουμε: 

Μετά τη λήξη της προθεσμίας υποβολής των αιτήσεων 
ο Διευθυντής της Διεύθυνσης Αθμιας ή Β/θμιας Εκπ/σης 
αντίστοιχα, προβαίνει στον έλεγχο των αιτήσεων και 
με πρόταση των υπηρεσιακών συμβουλίων (ΠΥΣΠΕ - 
ΠΥΣΔΕ) προβαίνουν στη σύνταξη των πινάκων. 

Για τη σύνταξη των πινάκων λαμβάνεται υπόψη το 
βασικό πτυχίο σπουδών και στη συνέχεια τα ειδικά 
προσόντα ώστε να προσλαμβάνονται οι εκπαιδευτικοί 
στην αντίστοιχη βαθμίδα εκπαίδευσης σύμφωνα με τον 
κλάδο και την ειδικότητα. 

Στον ΠΙΝΑΚΑ Α' εντάσσονται οι εκπαιδευτικοί όλων 
των κλάδων με ποσοστό αναπηρίας 67% και άνω. Κα¬ 
τατάσσονται κατά κλάδο και ειδικότητα σύμφωνα με το 
βασικό τίτλο σπουδών, και ανάλογα με την προϋπηρεσία 
τους στη Γενική και Ειδική Εκπαίδευση. 

Στον ΠΙΝΑΚΑ Β' εντάσσονται οι εκπαιδευτικοί που 
διαθέτουν τα παρακάτω προσόντα με την εξής σειρά: 

1. Πρώτοι στον πίνακα αναγράφονται οι επιτυχόντες 
στο διαγωνισμό του ΑΣΕΠ του 2005 και είναι κάτοχοι 
τίτλων σπουδών στην ειδική αγωγή σύμφωνα με τη 
σειρά του πίνακα επιτυχίας τους. Διευκρινίζεται ότι οι 


μεταπτυχιακές τους σπουδές έχουν υπολογιστεί κατά 
την κατάταξη τους στους πίνακες του ΑΣΕΠ. 

Επισήμανση: Τίτλοι σπουδών στην ειδική αγωγή για 
το διαγωνισμό του ΑΣΕΠ είναι: 

α) οι μεταπτυχιακοί τίτλοι στην ειδική αγωγή (διδα¬ 
κτορικό -μεταπτυχιακό) και 
β) για τους πτυχιούχους ΤΕΦΑΑ εκτός των παραπάνω 
η κύρια ειδικότητα -κατεύθυνση στην ειδική αγωγή. 

Σε περίπτωση ισοβαθμίας στο πίνακα του ΑΣΕΠ προ¬ 
ηγούνται οι κάτοχοι: 

α) διδακτορικού διπλώματος στην Ειδική Αγωγή (θα 
πιστοποιείται από τον τίτλο και το περιεχόμενο της 
διδακτορικής διατριβής). 

β) μεταπτυχιακού τίτλου στην Ειδική Αγωγή (θα πιστο¬ 
ποιείται από τον τίτλο του μεταπτυχιακού ή από το 
αναλυτικό πρόγραμμα των μαθημάτων που παρέχουν 
τα Πανεπιστημιακά Ιδρύματα). 

2. Ακολουθούν οι υποψήφιοι που έχουν αποτύχει ή δε 
συμμετείχαν στο διαγωνισμό του ΑΣΕΠ του 2005 και 
ανάλογα με την προϋπηρεσία τους σε ΣΜΕΑ του ΥΠΕΠΘ 
και προτάσσονται με την σειρά πού αναφέρονταί: 

α) Οι εκπαιδευτικοί με διδακτορικό δίπλωμα στην 
Ειδική Αγωγή, 

β) Οι εκπαιδευτικοί με μεταπτυχιακό τίτλο στην Ειδική 
Αγωγή. 

γ) Οι εκπαιδευτικοί κάτοχοι πτυχίου του Τμήματος 
Ειδικής Αγωγής Πανεπιστημίου της ημεδαπής ή πτυχίου 
του Τμήματος Εκπαιδευτικής και Κοινωνικής Πολιτικής , 
κατεύθυνσης εκπαίδευσης ατόμων με ειδικές ανάγκες 
του Πανεπιστημίου Μακεδονίας ή αναγνωρισμένου και 
ισότιμου τίτλου Πανεπιστημίου της αλλοδαπής. 

δ) Οι εκπαιδευτικοί με σεμινάριο εξειδίκευσης ή επι¬ 
μόρφωσης στην ειδική αγωγή τουλάχιστον ετήσιας δι¬ 
άρκειας που πραγματοποιήθηκε από Πανεπιστήμιο της 
ημεδαπής και πενταετή υπηρεσία σε ΣΜΕΑ. 

ε) Οι εκπαιδευτικοί που έχουν πενταετή και άνω προ¬ 
ϋπηρεσία σε ΣΜΕΑ. 

ζ) Οι εκπαιδευτικοί με σεμινάριο εξειδίκευσης ή επι¬ 
μόρφωσης στην Ειδική Αγωγή και τριετή προϋπηρεσία 
σε ΣΜΕΑ. 

η) Οι εκπαιδευτικοί με τριετή προϋπηρεσία σε ΣΜΕΑ. 
θ) Οι εκπαιδευτικοί γονείς παιδιών με ειδικές ανάγκες 
(67% και άνω) χωρίς τίτλους στην ειδική αγωγή. 

ι) Οι εκπαιδευτικοί με σεμινάριο εξειδίκευσης ή επι¬ 
μόρφωσης στην Ειδική Αγωγή και με μειωμένη προϋ¬ 
πηρεσία. 

ια) Οι εκπαιδευτικοί με μειωμένη προϋπηρεσία σε 
ΣΜΕΑ. 

ιβ) Οι εκπαιδευτικοί με σεμινάριο εξειδίκευσης ή επι¬ 
μόρφωσης στην Ειδική Αγωγή χωρίς προϋπηρεσία. 

Επισήμανση: Σε όλες τις περιπτώσεις το σεμινάριο 
εξειδίκευσης ή επιμόρφωσης πρέπει να είναι ετήσιας 
διάρκειας που πραγματοποιήθηκε από Πανεπιστήμιο 
της ημεδαπής. 

Σε κάθε σειρά κατάταξης θα προηγούνται οι γονείς 
παιδιών με Ειδικές Ανάγκες (ΑμεΑ) εφόσον διαθέτουν 
τα τυπικά προσόντα της σειράς αυτής. 

Μεταβατική Διάταξη: Από το σχολικό έτος 2007-2008 
και εφεξής θα γίνονται δεκτά μόνο τα προγράμματα 
εξειδίκευσης ή επιμόρφωσης πού θα πιστοποιούνται 
από το Παιδαγωγικό Ινστιτούτο ή έχουν υλοποιηθεί με 
προγράμματα του ΕΠΕΑΕΚ 

3. Ειδικά για τους πτυχιούχους ΤΕΦΑΑ κλάδου ΠΕ 11 
στην κατάταξη ακολουθείται η παρακάτω σειρά: 

Α) Οι επιτυχόντες στο διαγωνισμό του ΑΣΕΠ του 2005 
εφόσον διαθέτουν τον αντίστοιχο τίτλο σπουδών στην 
Ειδική Φυσική Αγωγή ( διδακτορικό ή μεταπτυχιακό ή 
κατεύθυνση-ειδικότητα) σύμφωνα με την σειρά επιτυ¬ 
χίας τους κατά επιταγή της παρ. 4 του άρθρου 4 του 
ν. 2817/2000 (ΦΕΚ 78 τ.Α'/14.3.2000). 

Σε περίπτωση ισοβαθμίας στους πίνακες του ΑΣΕΠ 
ακολουθείται η παρακάτω σειρά κατάταξης: 

α) με διδακτορικό τίτλο στην Ειδική Φυσική Αγωγή 
(θα πιστοποιείται από τον τίτλο και το περιεχόμενο 
της διδακτορικής διατριβής). 

β) με μεταπτυχιακό στην Ειδική Φυσική Αγωγή (θα 
πιστοποιείται από τον τίτλο του μεταπτυχιακού ή από 
το αναλυτικό πρόγραμμα των μαθημάτων που παρέχουν 
τα Πανεπιστημιακά Ιδρύματα). 

γ) με κατεύθυνση - ειδικότητα στην Ειδική Φυσική 
Αγωγή σύμφωνα με την παρ. 7 ε του άρθρου 2 του ν. 
3194/2003 ( ΦΕΚ 267/τ.Α720.11.2003). 

(Τα ΤΕΦΑΑ θα δηλώνουν την επάρκεια, η οποία πιστο¬ 
ποιείται από το αναλυτικό πρόγραμμα των μαθημάτων 
που παρέχουν). 

Β) Ακολουθούν οι μη επιτυχόντες / μη συμμετέχοντες 
στο διαγωνισμό ΑΣΕΠ κατά επιταγή της παρ. 18 του 
άρθρου 6 του ν. 3027/2002 ( ΦΕΚ 152/τ.Α'/28.6.2002) με 
την ακόλουθη σειρά κατάταξης: 
α) Με διδακτορικό τίτλο στην Ειδική Φυσική Αγωγή 
β) Με μεταπτυχιακό στην Ειδική Φυσική Αγωγή 
γ) Με κύρια ειδικότητα στην Ειδική Φυσική Αγωγή (2 
εξάμηνα από 12 ώρες διδασκαλίας εβδομαδιαίως και 
4 εξάμηνα από 4 έως 10 ώρες διδασκαλίας εβδομαδι¬ 
αίως) 

δ) Με δευτερεύουσα ειδικότητα στην Ειδική Φυσική 
Αγωγή (εξάμηνα 2 και σε ώρες διδασκαλίας εβδομα¬ 
διαίως 5 ή 6) 

ε) Με κατεύθυνση στην Ειδική Φυσική Αγωγή (εξάμηνα 
2 και σε ώρες διδασκαλίας εβδομαδιαίως 3) 
στ) Με προϋπηρεσία σε ΣΜΕΑ του Υπουργείου Παι¬ 
δείας ανάλογα με τον χρόνο τους. 

ζ) Πτυχιούχοι ΤΕΦΑΑ που είναι γονείς παιδιών με 
Ειδικές Ανάγκες ( 67% και άνω) 

Σε κάθε σειρά κατάταξης θα προηγούνται οι γονείς 
παιδιών με Ειδικές Ανάγκες (ΑμεΑ) εφόσον διαθέτουν 
και τον αντίστοιχο τίτλο σπουδών στην Ειδική Αγωγή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθμ. Οικ. 283495 (6) 

Έγκριση επιχειρήσεων μεταποίησης ξηρών σύκων για 
την εμπορική περίοδο 2006-2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α. του άρθρου 22 παρ. 3 του ν. 992/1979 «Περί Οργα- 


νώσεως των Διοικητικών Υπηρεσιών για την εφαρμογή 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεις συναφών θεσμικών 
και οργανωτικών θεμάτων» (Α' 280). 

β. του Κανονισμού (ΕΚ) του Συμβουλίου 2201/1996 
(1297/21.11.1996) και του Κανονισμού της Επιτροπής 
1535/2003 (1218/30.8.2003), όπως τροποποιήθηκαν και 
ισχύουν. 

2. Την υπ’ αριθμ. 244516/11.04.2006 κοινή υπουργι¬ 
κή απόφαση «Διάθεση στη μεταποίηση ξηρών σύκων 
2006/2007 και εφεξής» (ΦΕΚ Β' 491/18.4.2006). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Εγκρίνουμε τις παρακάτω επιχειρήσεις μεταποίησης 
ξηρών σύκων κατά Νομό προκειμένου να λειτουργήσουν 
κατά την περίοδο 2006/2007 στα πλαίσια των Κοινοτι¬ 
κών και Εθνικών διατάξεων. 

ΜΕΤΑΠΟΙΗΤΙΚΕΣ ΕΠΙΧΕΙΡΗΣΕΙΣ ΠΟΥ ΕΓΚΡΙΝΟΝΤΑΙ 
ΥΠΟ ΠΡΟΫΠΟΘΕΣΕΙΣ: 

ΝΟΜΟΣ ΑΧΑΪΑΣ: 

ΙΩΑΝΝΗΣ Κ. ΑΔΑΜΟΠΟΥΛΟΣ. 

ΝΟΜΟΣ ΜΕΣΣΗΝΙΑΣ: 

ΣΥΚΙΚΗ - Ο.Π. ΣΥΝ.Π.Ε. 

ΖΑΧΑΡΙΑΣ Π. ΔΡΑΚΟΠΟΥΛΟΣ 
ΠΑΝΑΓΙΩΤΗΣ I. ΚΑΤΣΙΜΠΑΡΟΣ 
ΔΡΑΓΩΝΑΣ ΑΦΟΙ ΑΈ. 

Γ. ΚΩΝΣΤΑΝΤΟΠΟΥΛΟΣ & ΥΙΟΙ ΟΈ. 

ΑΓΡΟ.ΒΙ.Μ. ΑΈ. 

ΑΘΒΕΧΡΟ 3Α 
ΤΑΚΙ3 ΒΒΑΝϋ ΑΕ 

ΔΗΜ. ΚΩΝΣΤΑΝΤΟΠΟΥΛΟΣ & ΥΙΟΙ ΟΈ. 

ΗΛΙΑΣ Δ. ΜΠΙΝΙΟΣ 

ΝΟΜΟΣ ΕΥΒΟΙΑΣ: 

Ε. ΚΟΝΤΟΣ & ΣΙΑ ΟΈ. 

ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΤΑΞΙΑΡΧΗ ΣΥΝ. ΠΕ 
ΕΥΒΟΙΑ ΣΤΑΡ ΑΈ. 

Οι κατωτέρω επιχειρήσεις εγκρίνονται με την προ¬ 
ϋπόθεση να προσκομίσουν στην Δ/νση Μεταποίησης, 
Τυποποίησης και ΠΈ. μέχρι την 31η Ιουλίου 2006 τη 
θετική γνωμάτευση της μικτής τριμελούς επιτροπής της 
παραγράφου 3α, του άρθρου 7 της κοινής υπουργικής 
απόφασης 244516/11.4.2006. Σε διαφορετική περίπτωση 
παύει να ισχύει η έγκριση των εν λόγω μεταποιητών. 

ΜΕΤΑΠΟΙΗΤΙΚΕΣ ΕΠΙΧΕΙΡΗΣΕΙΣ ΠΟΥ ΕΓΚΡΙΝΟΝΤΑΙ 
ΥΠΟ ΠΡΟΫΠΟΘΕΣΕΙΣ 

ΝΟΜΟΣ ΜΕΣΣΗΝΙΑΣ: 

ΔΗΜ. ΝΙΚ. ΠΑΠΑΘΕΟΔΩΡΟΥ 

ΝΟΜΟΣ ΕΥΒΟΙΑΣ 

ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΠΕΡΙΦΕΡΕΙΑΣ ΚΥΜΗΣ 
ΠΑΡΑΣΚΕΥΗ ΑΝΤ. ΚΟΥΛΟΥΡΙΩΤΗ 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2006 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ΕϋΗΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οοΙ-ιόγπ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 θμτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (αχ: 210 - 4071010 ίπίοτιΐθΐ : ΙιΙΙρ://νννννν.Θΐ. 9 τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβτποΙ 

Α’ (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 















